Foto: David Gray/Reuters XXR tashqi ishlar vaziri Van Ining ma’lum qilishicha, Xitoy va AQSh o‘rtasida sog‘lom raqobat bo‘lishi mumkin, ular albatta dushman bo‘lishi shart emas. Bu haqda RIA «Novosti» xabar qilmoqda. «Agarda AQSh va Xitoy o‘rtasidagi raqobat haqidagi gapiradigan bo‘lsak, unda sog‘lom va pozitiv raqobat bo‘lishi kerak. Bu xalqaro maydonda oddiy holat. Boshqacha so‘zlar bilan aytganda, Xitoy va AQSh raqib bo‘lishi mumkin, lekin dushman bo‘lishi shart emas, hamda hamkorlik bo‘yicha sherikka aylanishlari lozim», - deya aytib o‘tdi vazir. Uning so‘zlariga ko‘ra, Xitoy AQShni xalqaro maydonda almashtirmoqchi emas.